***PROTOKOL POSTUPANJA I ORGANIZANJA RADA OŠ „VLADIMIR NAZOR“ADZAMOVCI U COVID UVIJETIMA ZA ŠK.GOD 2021./22.***

*(Protokol je napisan na temelju „Uputa za sprječavanje i suzbijanje epidemije bolesti Covid 19 vezano uz rad predškolskih ustanova, osnovnih i srednjih škola u šk.god. 2021./2022.“ koje je izdao HZJZ i „Modela i preporuka za rad u uvjetima povezanima s bolesti COVID-19“ koje je izdalo Ministarstvo znanosti i obrazovanja.)*

*Protokol vrijedi za djelatnike, učenike i roditelje Osnovne škole "Vladimir Nazor" Adžamovci ,a izrađene su prema uputama Hrvatskog zavoda za javno zdravstvo i Smjernicama i preporukama Ministarstva znanosti i obrazovanja.*

***OBVEZE RODITELJA/UČENIKA PRIJE DOLASKA U ŠKOLU***

* *Roditelji/skrbnici imaju obavezu povremeno izmjeriti tjelesnu temperaturu djetetu te u slučaju povišene tjelesne temperature ne smiju dovoditi dijete u školu već se javljaju telefonom razredniku i izabranom pedijatru/liječniku obiteljske medicine radi odluke o testiranju i liječenju djeteta.*
* *Roditelji ne dolaze u pratnji , niti dovode dijete u ustanovu ako imaju simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi korona virusom.*
* *Mjerenje temperature je obvezno samo povremeno. U slučaju povišene tjelesne temperature ne slati učenika u školu. U slučaju bilo kakvih drugih simptoma bolesti ne slati učenika u školu i o tome obavijestiti razrednika i javiti se liječniku obiteljske medicine.*
* *Potrebno je i dalje poticati učenike na poštivanje fizičkog razmaka (2 m), kao i pojačanu osobnu higijenu učenika ( pranje ruku vodom i tekućim sapunom).*

***DOLAZAK UČENIKA I RODITELJA U ŠKOLU***

*Djeca u školu dolaze sama, organiziranim prijevozom ili u pratnji roditelja na način kako bi i inače dolazili da nema epidemije.*

* *Učenici putnici koji u školu dolaze organiziranim prijevozom i trebaju se pridržavati mjera propisanih za javni prijevoz tj. obavezno je nošenje maske u autobusu i održavanje fizičke distance.*
* *Pri dolsku pred školu učenici putnici ulaze na ulaz koji je određen za njihov razred, a u autobusu moraju sjediti tako da se grupiraju učenici istog razreda.*
* *Učenici koji u školi borave zajedno, u organiziranom prijevozu se ponašaju jednako (s jednakom distancom) kao i u školi.*
* *Da bi se spriječilo grupiranje učenika svaki razred ima svoj ulaz i to po slijedećem rasporedu:*
* *Učenici 1. razreda ulaze na glavni ulaz*
* *Učenici 2.razreda ulaze na južni ulaz kod dvorane(ulaz na spojeni hodnik)*
* *Učenici 3.razreda ulaze na istočni ulaz, ulaz sa igrališta*
* *Učenici 5. i 6. razreda ulaze na glavni ulaz škole*
* *Učenici 8.a i 4.r. ulaze na sjeverni ulaz kod knjižnice*
* *Učenici 7.b i 8.b. razreda ulaze na istočni ulaz, ulaz sa igrališta*
* *Učenici 7.a. razreda ulaze na južni ulaz kod dvorane (ulaz na spojeni hodnik)*

*Ulazak učenika u školu i odlazak do razreda nadziru razredne učiteljice, odnosno učitelji koji s razrednim odjelom imaju 1. nastavni sat.*

*Kod ulaska u školu učenik dezinficira potplate obuće. Dijete se odmah nakon ulaska upućuje prema garderobi gdje se preobuva i nakon toga odlazi u razred na pranje ruku sapunom i vodom i sjeda na svoje mjesto.*

*Kada dovodi i odvodi dijete, roditelj ili druga osoba u pratnji djeteta može ući u školu ako je riječ o učeniku 1. razreda osnovne škole (u skladu s odlukom ravnatelja, npr. prvog dana škole) ili o učeniku s teškoćama u razvoju.*

*Duže zadržavanje (oko 15 minuta) moguće je primjerice prilikom prilagodbe djeteta na novu sredinu na početku uključivanja u ustanovu, uz predočenje digitalne COVID potvrde.*

*Osoba u pratnji učenika obvezno u ustanovi nosi masku te bez maske ne može ući u ustanovu, već učenika preuzima djelatnik ispred ulaza u ustanovu.*

*Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji moraju nositi maske i održavati fizički razmak od dva metra. Preporučeno je da tijekom roditeljskih sastanaka i individualnih informacija da prozori budu otvoreni.*

***ORGANIZACIJA RADA U ŠKOLI***

*Nastava se u školi organizira za sve učenike od 1. do 8. razreda i sva djeca su je obvezna pohađati.*

*Nastava se organizira u 2 smjene.*

*Prva smjena započinje s radom u 7.30h i pohađaju je učenici 4. – 8.r. , druga smjena započinje s radom u 13.30 i pohađaju je učenici 1.-3.r.*

*Područne škole rade po uobičajenom rasporedu PŠ Bodovaljci i PŠ Drežnik u jednoj smjeni, PŠ Laze i PŠ Gunjavci u dvije smjene.*

*Nastava se organizira po modelu A – nastava u školi.*

*Dopušteno je miješanje učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom učenicima i nastavnicima (npr. u školama tijekom izvođenja izborne nastave, nastave stranih jezika, fakultativne nastave, dodatne i dopunske nastave na način da je prilikom miješanja razrednih odjela obvezno držati najveći mogući razmak, kao i nošenje maske, osim za djecu od 1. do 4. razreda osnovne škole te prilikom sportskih aktivnosti.*

*U školi će biti organizirana nastava DOD, DOP, INE. Grupe se formiraju na način da se mogu miješati učenici 5. i 6. razreda i učenici 7. i 8. razreda. Miješane grupe su obvezne za vrijeme trajanja sata nositi maske i poštivati razmak.*

*U svakoj učionici boraviti će jedan razred. Učenici će samo sate informatike imati u informatičkoj učionici. Nastava informatike biti će organizirana u dvosatima i to s pauzama od sat vremena između dva razreda kako bi se učionica mogla prozračiti i dezinficirati.*

*Učenici će sate TZK-a imati u sportskoj dvorani samo kada vremenski uvjeti ne dozvoljavaju da se nastava TZK-a odvija vani na igralištu. Za korištenje dvorane vrijede epidemiološke mjere za sportske dvorane. Pri dolasku u dvoranu razredi koriste različite svlačionice koje se također dezinficiraju nakon izlaska pojedinog razreda.*

*Nisu dopušteni treninzi rekreativaca u školskim dvoranama, ali dopušteni su treninzi školskih sportskih klubova u školskim dvoranama u kojima sudjeluju učenici različitih razreda.*

*Tijekom izvođenja sati glazbene kulture i glazbenih aktivnosti, prilikom pjevanja, učenike treba pozicionirati tako da nisu licem okrenuti jedan u drugog (male grupe i veća distanca prilikom pjevanja). Glazbeni instrumenti koji se mogu lako dezinficirati slobodno se mogu koristiti. Dopušteno je organiziranje zbora i orkestra za učenike različitih razreda uz održavanje najvećega mogućeg razmaka i osnivanje stalnih grupa nepromijenjenog sastava.*

*Učenici će nastavu informatike imati u informatičkoj učionici u dvosatima s pauzama od sat vremena nakon čega se učionica mora dezinficitati (klupe, tipkovnice, miševi…) i pripremiti za slijedeći razred.*

*Učenici će u isto vrijeme imati male i velike odmore pod kojima mogu izići van , na hodniku smiju boraviti učenici slične dobi uz uvjet da imaju maske.*

*Učenici u školu smiju donijeti hranu i piće ali je ne smiju dijeliti s drugim učenicima.*

*U prostoriji u kojoj borave učenici zabranjen je ulazak drugih osoba (primjerice zbog čišćenja, popravka ili donošenja hrane) sve dok djeca/učenici borave u njoj.*

*U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu engleski jezik, glazbena kultura i izborni predmeti. Učitelji predmetne nastave koji predaju učenicima razredne nastave obvezni su za vrijeme sata imati masku.*

*Djecu/učenike razredne nastave može se odvesti u šetnju pridržavajući se protuepidemijskih mjera. Nakon povratka u ustanovu djeca/učenici peru ruke vodom i sapunom.*

*Školska kuhinja za učenike biti će organizirana u blagovaonici i to za učenike 5. i 6. razreda, a ostali učenici će školsku kuhinju dobivati ispred učionica.*

*Boravak u blagovaonici, sportskoj dvorani, knjižnici i drugim zajedničkim prostorijama organizira se po skupinama i naznačeno je na vidnome mjestu dozvoljen maksimalan broj osoba koje u isto vrijeme mogu boraviti u tim prostorima.*

*Učenike je potrebno poticati i podsjećati da ne dodiruju usta, nos, oči i lice te da ne stavljaju ruke i predmete u usta u skladu s njihovom razvojnom dobi.*

*Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.*

*Ne dijeliti čaše, šalice, posuđe i pribor za jelo s drugim osobama.*

*U školi je dozvoljeno koristiti samo onu didaktičku opremu koja se može dezinficirati nakon korištenja.*

*Osoban školski pribor ne dijeliti s drugim učenicima*

*Odlazak učenika iz škole odvija se prema utvrđenom rasporedu za izlazak svakog pojedinog razreda i to na način da ne dolazi do kontakta između djece različitih razreda.*

*Nakon preobuvanja djeca se bez zadržavanja upućuju prema izlasku iz škole.*

*Izlazak učenika iz škole nadgledaju učitelji koji su im održavali zadnji školski sat, te vode brigu o održavanju distance i pridržavanju svih ostalih mjera kod izlaska učenika iz škole.*

*Spremačice imaju obvezu dezinfekcije i čišćenja u uvjetima epidemije. Spremačice su dužne voditi računa o postavljanju dezobarijera na ulaze u školu, redovno kontrolirati dezinfekcijska sredstva tekuće sapune i ubruse u svakom razredu i na ulazima u školu, voditi evidenciju ulazaka na glavnom ulazu. Te voditi računa o redovitom provjetravanju prostorija.*

***Ulazak i dostava školu***

*Ulazna vrata škole otvaraju se zvonom tijekom radnog vremena i dežurstva. Na ulaznim vratima dežura tehničko osoblje.*

*Dostavu za potrebe ustanove preuzimaju nadležni radnici ustanove na vanjskim vratima, a ulaz je dopušten iznimno serviserima i ostalim službama čije usluge su prijeko potrebne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.) uz obveznu mjeru dezinfekcije obuće, ruku i nošenja maske.*

*Obvezno je provjetravati prostorije više puta dnevno prije dolaska i nakon odlaska učenika najmanje pola sata te u vrijeme odmora ili na način, ako to vremenske prilike dopuštaju, da*

*se ostavi otvoren prozor. Kad je lijepo vrijeme ostaviti otvorene prozore tijekom odgojno-obrazovnoga rada (npr. jedan sprijeda, jedan straga). Ako prozori ne mogu biti stalno otvoreni, prostoriju je potrebno redovito provjetravati tijekom odmora i barem jednom na 5 minuta tijekom sata. Ako su u prostoriji prozori na kip, oni stalno trebaju biti otvoreni.*

*Klimatizacijski i ventilacijski uređaji mogu se koristiti jer su učinjeni redovni servisi.*

***Maske za lice***

*Maske su obvezne u sljedećim situacijama (mogu se koristiti platnene maske):*

* *Medicinske maske i viziri su potrebni učiteljima samo ako učenik razvije znakove bolesti tijekom boravka u ustanovi, dok je oboljelom učeniku potrebno osigurati masku (ako narušeno zdravstveno stanje učenika omogućuje nošenje maske). U tom slučaju taj učenik će se izolirati u zasebnoj prostoriji dok po njega ne dođe roditelj/staratelj, a učitelj koji nadzire učenika treba koristiti vizir, masku i jednokratnu pregaču. Nakon odlaska učenika iz škole, dezinficira se prostorija u kojoj je učenik bio izoliran. Zaštitna oprema se zbrinjava na odgovarajući način, a ruke se operu vodom i sapunom ili dezinficiraju, no prednost se daje pranju ruku vodom i sapunom. Kovid prostor za izolaciju bolesnog učenika te odgojno obrazovnoga radnika koji će biti s njim do dolaska roditelja biti će u prostoru kabineta na ulazu u dvoranu.*
* *Prilikom komunikacije djelatnika u zbornici i drugom odgovarajućem prostoru licem u lice*
* *Maska je obavezna za roditelje i druge osobe kada je njihov ulazak u ustanovu nužan*
* *Maska je obavezna za sve učenike koji u školu dolaze organiziranim prijevozom*
* *Maska je obavezna za pomoćnike u nastavi*
* *Za učenike 5. – 8.r, učiteljima predmetne nastave, stručnim suradnicima kada dolazi do miješanja učenika različitih razrednih odjela (osim na sportskim aktivnostima)*
* *Za učitelje ostalih predmeta u razrednoj nastavi,*
* *Za učitelje i sve druge djelatnike škole prilikom prolaska hodnikom i sl.,*
* *Za vrijeme kontakata s odraslim osobama.*

*Učenici do četvrtog razreda osnovne škole (uključujući četvrti razred), kao i učenici s teškoćama u razvoju ne nose zaštitne maske.*

*Izuzet od obveze nošenja maske u školi može biti samo učenik/djelatnik čije zdravstveno stanje to onemogućuje; navedeno utvrđuje nadležni školski liječnik za učenika ili obiteljski liječnik za djelatnika.*

*Dnevno mjerenje temperature. Potrebno samo za djelatnike koji nisu cijepljeni i koji nisu preboljeli COVID-19 unazad 9 mjeseci. Djelatnici koji nisu cijepljeni i dalje su dužni voditi evidenciju temperature. U slučaju povišene tjelesne temperature ne dolaze na posao.*

*Postupanje s febrilnim djelatnikom, odnosno osobama s drugim simptomima zarazne bolesti*

*Djelatniku s povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi, brinuti se o djeci niti dolaziti u prostor poslodavca, odnosno ustanove, što je i inače nužno u radu ovakvih ustanova. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Ravnatelj organizira zamjenu za tog djelatnika.*

***POSTUPANJE U SLUČAJU SUMNJE U ZARAZU KOD DJETETA***

***Sumnja na COVID-19***

*Znakovi koji upućuju na moguću zarazu koronavirusom:*

*povišena tjelesna temperatura (pod pazuhom > 37,2)*

*simptomi respiratorne bolesti - kašalj, teškoće u disanju, grlobolja*

*poremećaj osjeta njuha i okusa*

*gastrointestinalne smetnje (proljev, povraćanje i bol u trbuhu, posebno u manje djece).*

*Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.*

*Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) dijete/učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.*

*Ako djeca razviju simptome COVID-19 tijekom boravka u ustanovi, učitelj odmah obavještava roditelje, koji u najkraćem mogućem roku trebaju doći po dijete. Do dolaska roditelja dijete se izolira u posebnoj prostoriji. Odmah po utvrđivanju simptoma djetetu je potrebno osigurati masku za lice, a učitelju koji prati dijete do prostorije za izolaciju i boravi s njim treba imati vizir, masku, rukavice, jednokratnu pregaču. Po odlasku djeteta dezinficira se prostorija u kojoj je dijete bilo izolirano.*

*Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.*

*Kad se kod djeteta/učenika utvrdi zaraza COVID-19, postupa se sukladno odluci nadležnog epidemiologa.*

*Prilikom pojedinačnog slučaja pojave simptoma koji mogu upućivati na zarazu koronavirusom, razredni odjel nastavlja dalje s odgojno-obrazovnim radom i postupa po mišljenju epidemiologa.*

*Kada se u djeteta ili djelatnika utvrdi zaraza koronavirusom, postupa se sukladno odluci nadležnog epidemiologa ili školskog liječnika što, uz ostalo, znači da se za sve osobe u kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.*

*U samoizolaciju ne idu cijepljene osobe (14 dana do 9 mjeseci nakon završetka cijepljenja), osobe koje su preboljele COVID-19 unazad devet mjeseci, kao i osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva.*

***IZRAZITO VULNERABILNA (OSJETLJIVA DJECA)***

*Za svaku izrazito vulnerabilnu osobu (učenik) ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite poput nošenja maske i sl. (pedijatar, liječnik obiteljske medicine, te za učenike kod izostanaka duljih od mjesec dana liječnik školske medicine). U kućanstvu u odnosu na vulnerabilnog člana preporučuje se izbjegavati bliski kontakt, nositi masku kada je primjereno i provoditi druge preventivne mjere.*

*Roditelji koji smatraju da njihovo dijete pripada u skupinu izrazito vulnerabilne djece i da zbog toga ne može pohađati nastavu u školi dužni su o tome pribaviti mišljenje nadležnog liječnika obiteljske medicine i dostaviti ga školi prije početka nastave. Za izostanke duže od mjesec dana potrebna je i odluka liječnika školske medicine.*

*Za učenike kojima je utvrđeno da pripadaju u skupinu izrazito vulnerabilne djece i koji o tome imaju potvrdu liječnika obiteljske i školske medicine, kao i za učenike u samoizolaciji ili učenike oboljele od virusa COVID-19 koji nemaju izražene simptome ili nisu u bolnici organizira se nastava na daljinu (virtualno)*

***IZRAZITO VUNERABILNI DJELATNICI***

*Preporučuje se cijepljenje.*

*Potvrdu o visokom riziku za rad cijepljenih djelatnika s kroničnim bolestima u odgojno- obrazovnoj ustanovi ili potvrdu o nepohađanju nastave u odgojno-obrazovnoj ustanovi za učenike s kroničnim bolestima koje predstavljaju veći rizik za razvoj težih oblika bolesti COVID-19, donosi nadležni liječnik primarne zdravstvene zaštite (pedijatar za predškolsku dob, školski liječnik za učenike, liječnik obiteljske medicine za djelatnike).*

*Osobama koje žive u zajedničkom kućanstvu s učenicima, odnosno osobama s kroničnim bolestima koje možebitno predstavljaju veći rizik za razvoj težih oblika bolesti COVID-19 (respiratornim, kardiovaskularnim, malignim bolestima, dijabetesom, imunodeficijencijama) preporučuje se cijepljenje.*

***EDUKACIJA I INFORMIRANJE***

*U školi su postavljeni posteri na ključnim mjestima koji služe kao podsjetnici o higijenskim protokolima u ponašanju u vrijeme pandemije . U svakom toaletu na vidljivom mjestu stoje upute o pravilnom pranju ruku (*[*https://www.hzjz.hr/wpcontent/uploads/2020/03/Pranje\_ruku\_.pdf).*](https://www.hzjz.hr/wp-content/uploads/2020/03/Pranje_ruku_.pdf)

*Pedagoginja škole je u preventivne programe planirala edukacije učenika i djelatnika , a razrednici su u svoje planove i programe za rad razrednika planirali teme o higijenskim protokolima i ponašanju u vrijeme pandemije. Na web stranicama te u virtualnoj školskoj zbornici i virtualnim razredima škole dostupni su i videomaterijali za učenike i djelatnike.*

*Ravnateljica: Marija Petričević, prof.*